Asentel n tayri di tmedyazt tatrart, yemgarad ɣef win n tmensayt ,acku di tmedyazt tamensayt amedyaz igelem-d tafeka n tmeṭṭut s telqayt ulac leḥya, d tamedyazt tufḍiht, maca di tmedyazt tatrart ,tenarna deg usentel- agi n tayri tebra –as i wawal ufḍiḥ ,yuɣal umedyaz atrar yessizdig imeslayen-is, yella leqder gar- as d uzayez ,wid -is isellen neɣ win yeqqaren tamedyazt-is ,yessenfalay-d afrayen-is s leḥya aked leqder.